*Рүстем Гауһар Есқалиқызы, география пәні мұғалімі*

 **ҚАЗАҚ ХАЛҚЫНЫҢ ДҮНИЕТАНЫМЫНДАҒЫ ЖЫЛ МАУСЫМДАРЫ ТУРАЛЫ ТҮСІНІК**

*Өзектілігі:* Ежелден көшпелі мал шаруашылығымен айналысып, барлық тіршілік-болмысы ашық аспан астындағы тікелей табиғат аясында өткен ата-бабаларымыз табиғаттың сан-алуан құпия-сырларын бақылай отырып, терең ойлы қорытындылар жасау.

 *Жоба мақсаты:* Жалпы халқымыздың ғасырдан бойы жинақтаған рухани мол мұрасы қазіргідей тәуелсіздік әліппесін енді оқи бастаған кезде жас ұрпақтың санасына нұр, сәуле құйып, өмірге биік талғам мен дұрыс көзқарас қалыптастыруға жол ашатын дәлелдеу.

 Қазақ халқының ерте кезден қалыптаса бастаған жыл маусымдары туралы түсінігі өте ерекше болып келеді. Кезінде қазіргідей тұсбағдар мен сағатты пайдаланып көрмеген халық ай мен күнге, аспан шырақтарының жылжуына қарай айналасын бағдарлап, тәулік пен жыл мезгілдерін анықтай білген. Халық арасында аспан денелерінің қозғалысы мен табиғат құбылыстарына бақылау жасайтын адамдар болған.

 Ұсынылып отырған жобада халқымыздың ертеден келе жатқан салт – дәстүрі, табиғатта болатын тылсым құбылыстардың қазақы терминдегі атуы, ұлтымыздың санасынан жойылып бара жатқан жыл маусымдарын болау элементтері айтылады. Жоба арқылы ата – бабамыздан қалған салт – дәстүрімізбен, әдет – ғұрпымызды жоғалтпай одан әрі дамытып, келе жатқан ұрпаққа қазақылықты үйреткен жөн деп санаймын. Бұл шығармашылық жобаның ғылыми маңызы зор деп есептеймін.

Тұз тағысы» – табиғатпен тілдес» деп халқымыз табиғаттың сан алуан құбылыстарымен жабайы жан-жануарлар арасындағы табиғи байланыстың құпия сырларын бақылай отырып, өзіндік тұжырым қорытындылар жасайды. Сол себепті мен өзім құрастырған 12 айлық күнтізбеме тоқталғым келіп отыр:

 *«Қызыр қамшысы».* Сәуір айының орта кезінен аса бере алғаш найзағай ойнайды, жаңбыр жауады, жер бусанады, оңтүстікте жаздың жайлы күндері басталады. Осы сәттердегі найзағайдың жарқылын халық: «Қызырдың қамшысы шартылдады, қыс кетті» деп есептейді.

*«Қарашаның қайтуы».* Қараша айында құстар оңтүстікке қайта бастайды. Бұл кезде алғашқы қар түседі, күн суыйды. Осы айдың ортасында қай жылы болмасын жылымылық болып, кейде жаңбыр болып отырған.

*«Қырбастың қызылы***».** Қазақстаның солтүстігінде қыс ерте түседі. Желтоқсанның басында болатын алғашқы аязды жұрт «қырбастың қызылы» деп атайды. Бұл кезде қатты аяздар, суықтар болады.

Қазақтар аспан әлеміндегі негізгі планеталарды жақсы айыра білген. Осы жұлдыздарға қатысты амалдар:

*«Үркердің батуы».* Кейде мұны «Үркердің жерге түсуі» дейді. Маусым айының басында Үркер көрінбей кетеді. Содан кейін 40 күн шілде басталады. «Үркер жерге түспей жер қызбайды» деген сөз осыдан қалған.
«Қырық күн шілде». Маусым, шілде айында 40 күнге созылатын ыстық басталады.

*«Үркердің толғағы».* Осылай аталатын мал – жанға жайлы кезең шілде айының орта кезінен басталады. Бұл кезде Үркер туады, жер құрғап, шөп буыны қатып, сарғая бастайды.

*«Таразының тууы».* Тамыз айының ортасында ауа райы салқын тартып, қою бұлт пайда болып, алғашқы күз нышаны біліне бастайды. «Таразы туса, таң суыр» деген мәтел осыдан шыққан.

*«Мизам шуақ».* Қыркүйек айының екінші он күндігінде салқын басталады, жаңбыр жауады, түнде шөп басына шық түседі. Осы кездерде күндізгі шуақты күндер болады. Далада ұзыннан – ұзақ мизамдар шұбатылады. Мұндай жылы мезгілдерді «мизам шуақ» деп атайды.

*«Құс қанаты»* деген ұғым жыл құстарының көктемде келуіне және күзде қайтуына сәйкес келетін амал. Көктемде «Құс қанаты» наурыз айының 26-28 –іне сәйкес келеді. Ең алғаш өлкемізге келетін құстың бірі қараторғайлар. Бұл кезде қайтқан құстардың сусылдаған ызғарынан күн суынып, жапалақтап қар жауады. Мұны сол жылғы соңғы қар деп есептейді. Құс жолынан адаспас ұғымы жыл құстарының келіп қайтуына байланысты қалыптасқан.

Халық арасында айтылатын амалдың бірі *«бөрі сырғақ».* Бұл ақпан айының 15-17 күндері сәйкес келеді. Ол күндері күн біршама жылымық болып, кейде жаңбыр жауады да арты сырғақты қарға айналады. Бұл кезде қасқырлар жұп құрып, шағылысуға кіріседі. Осындай табиғат құбылысын халқымыз «бөрі сырғақ» деп атайды.

Кең даламыздың көркі деп аталатын «Сахараның ботакөзі» - ақ бөкендердің тіршілік әрекеттерінің ерекшелігіне арналып айтылатын *«құралайдың салқыны»* деген амал бар. Ол көктемдегі олардың төлдеуіне байланысты қалыптасқан. Бұл мамыр айының аяғына жуық шамамен 17-25-іне сәйкес келеді. Бұл кезде ақ бөкендер жаппай лақтайды. Ақ бөкеннің лағын халқымыз дәріптеп «құралай» деп атайды. Бұл күндері күн жаңбырлы болып біршама суытады да, жас құралайлар сол суықтан ширығып, қатал табиғат жағдайына төзімді болып өседі. Бұл амалды кезде «киіктің лақ өргізері» деп те атайды. Киік қанша көп болса да олар 2-3 күн ішінде түгелдей төлдеп болады.

Қорытынды

Қазақ елі ерте дүние тарихынан бастап-ақ өзіндік табиғи даму жолында қалыптасқан құндылықтары мен өзіндік мәдени өркениет жетістіктерінің тұтастығын сабақтастыра дамытқан көшпелі халық. Қазақ өз болмысына және рухани дүниетанымды өмірге әкелді. Бұл қазақ менталитетіне тән ерекшелік, яғни дүниені танудың қазақи формасы, дүниені өзінше қабылдау ерекшелігі.

Халқымыздың ғасырдан бойы жинақтаған рухани мол мұрасы қазіргідей тәуелсіздік әліппесін енді оқи бастаған кезде жас ұрпақтың санасына нұр, сәуле құйып, өмірге биік талғам мен дұрыс көзқарас қалыптастыруға жол ашады.

ПАЙДАЛАНЫЛҒАН ӘДЕБИЕТТЕР:

1. Абишев Х.А. Элементы астрономии и погода в устном народном творчестве казахов. Алматы, 1949.
2. Агеев Е.И. Хроника археологических раскокоп и находок в Казахстане. Изв. АН КазССР, серия археолог, 1951. №108
3. Айдаров Ғ. Күлтегін ескерткіші. Алматы, 1995.
4. Әбішев Х.А. Аспан сыры А., 1966
5. Вопросы археологии Казахстана. Выпуск 2. А.,1998
6. Гумилев Л.Н. Қиял патшалығын іздеу. А., 1992
7. Гумилев Л.Н. Көне түріктер. А., 1994
8. Мыңжан Н. Қазақтың қысқаша тарихы. А.,
9. Сейдімбек А. Қазақ әлемі. А., 1997
10. Қазақ халқының мұрасынан. А., 1993.и10-11 бб.
11. Қашқари М. Түбі бір түрік тілі. А., 1993
12. «Парасат» журналы. 1998, № 6
13. Шапырашты қазыбек бек Тауасарұлы. Түп-тұқияннан өзіме шейін. А., 1993
14. Халид Қ. «Тауарих хамса» А., 1990